Държавен вестник, бр. 87, 2021 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  87
5.5.3.1.3 Опасните товари, които се използват за охлаждане или поддръжка на 
цистерните или MEGC по време на превоза не подлежат на разпоредбите на този 
раздел. 
 
5.5.3.2 Общи положения 
 
5.5.3.2.1 Вагоните и контейнерите, които съдържат вещества, използвани за 
охлаждане или поддръжка (освен за дезинфекция чрез опушване) по време на 
превоза, не подлежат на разпоредбите на RID, освен тези, упоменати в този раздел. 
 
5.5.3.2.2 Ако опасните товари са натоварени в охладени вагони или контейнери, или в 
такива с поддръжка, всички подходящи за тези опасни товари разпоредби на RID са 
приложими в допълнение към разпоредбите от този раздел. 
 
5.5.3.2.2 (Запазена разпоредба) 
 
5.5.3.2.4 Лицата, които участват в обработката или превоза на вагоните или 
контейнерите с охлаждане или поддръжка трябва да бъдат обучени в съответствие с 
отговорностите им. 
 
5.5.3.3 Пратки, които съдържат охладител или кондиционер 
 
5.5.3.3.1 Опакованите опасни товари, които изискват охлаждане или поддръжка и които 
принадлежат към указания за опаковане Р 203, Р 620, Р 650, Р 800, Р 901 или Р 904 от 
4.1.4.1 трябва да отговарят на съответните изисквания на инструкцията за опаковане. 
 
5.5.3.3.2 За опакованите опасни товари, които изискват охлаждане или поддръжка и 
които принадлежат към други указания за опаковане, опаковките на пратките трябва да 
могат да понасят много ниски температури и да не бъдат повлияни или значително 
отслабени от охладителя или кондиционера. Опаковките се проектират и изработват 
така, че да позволяват освобождаването на газ, за да се предотврати натрупването на 
налягане, което би могло да разкъса опаковката. Опасните товари се опаковат по 
такъв начин, че да се предотврати евентуалното движение при разсейването на 
охладителя или кондиционера. 
 
5.5.3.3.3 Пратките, които съдържат охладител или кондиционер, трябва да се 
превозват в добре вентилирани вагони и контейнери. 
 
5.5.3.4 Маркировка на пратки, съдържащи охладител или кондиционер 
 
5.5.3.4.1 Пратките, които съдържат опасни стоки, използвани за охлаждане или 
поддръжка, трябва да бъдат маркирани с името, посочено в Колона (2) от Таблица А в 
Глава 3.2 за тези опасни товари, последвано от думите „КАТО ОХЛАДИТЕЛ" или 
„КАТО КОНДИЦИОНЕР”, според случая, на официалния език на държавата на 
произход, и освен това, ако този език не е английски, френски, немски или италиански, 
на английски, френски, немски или италиански, освен ако в споразуменията между 
страните, които участват в тази транспортна операция, не е предвидено друго. 
 
5.5.3.4.2 Маркировките трябва да бъдат трайни, четливи и поставени на такова място и 
с такъв размер спрямо опаковката, че да бъдат лесно видени. 
 
5.5.3.5 Вагони и контейнери, съдържащи неопакован сух лед 
 
5.5.3.5.1 Ако е използван сух лед, който не е опакован, той не бива да влиза в пряк 
контакт с металната конструкция на вагона или контейнера, за да се избегне 
76 
 
евентуалната чупливост на метала. Вземат се мерки, за да се осигури подходяща 
изолация между сухия лед и вагона или контейнера чрез предоставяне на 
пространство от поне 30 mm помежду им (напр. чрез използване на подходящи 
материали с ниска топлопроводимост като например дървени дъски, палети и пр.) 
 
5.5.3.5.2 Ако около пратката е поставен сух лед, се вземат мерки, за да се осигури, че 
опаковките ще останат в първоначалното си положение по време на превоза, след 
като сухият лед се е стопил. 
 
5.5.3.6 Маркировка на вагони и контейнери 
 
5.5.3.6.1 Вагоните и контейнерите, съдържащи опасни товари, които се използват за 
охлаждане или поддръжка, се маркират с предупредителен знак, както е посочено в 
5.5.3.6.2, прикрепен към всяка точка на достъп на място, където лесно може да бъде 
видян от лицата, които отварят или влизат във вагона или контейнера. Този знак 
трябва да остане върху вагона или контейнера, докато не бъдат изпълнени следните 
разпоредби: 
(а) Вагонът или контейнерът е бил вентилиран така, че да се премахнат вредните 
количества охладител или кондиционер; и 
(b) Охладените или поддържаните стоки са били разтоварени. 
 
5.5.3.6.2 Предупредителният знак трябва да бъде правоъгълен, не по-малко от 150 mm 
широк и не по-малко от 250 mm висок. Предупредителният знак трябва да включва: 
(а) Думата „ВНИМАНИЕ” с червени или бели букви, високи не по-малко от 25 mm, на 
официалния език на държавата на произход, и ако този език не е английски, френски, 
немски или италиански – и на английски, френски, немски или италиански, освен ако в 
споразуменията, сключени между държавите, които участват в транспортната 
операция, не е посочено друго; и 
(b) Наименованието, посочено в Колона (2) от Таблица А в Глава 3.2, последвано от 
думите „КАТО ОХЛАДИТЕЛ” или „КАТО КОНДИЦИОНЕР”, според случая, изписани под 
символа с черно на бял фон, като буквите трябва да бъдат не по-малко от 25 mm 
високи, на официалния език на държавата на произход, и ако този език не е английски, 
френски, немски или италиански – и на английски, френски, немски или италиански, 
освен ако в споразуменията, сключени между държавите, които участват в 
транспортната операция, не е посочено друго. 
Например: „ВЪГЛЕРОДЕН ДИОКСИД, ТВЪРД, КАТО ОХЛАДИТЕЛ”. 
 
Илюстрация на този знак е посочена долу.